ЗАПИСНИК

Са XVIII седнице Изборне комисије општине Сокобања одржане дана 25.11.2023. године у сали СО Сокобања са почетком у 10:00 часова.

Седници присуствују: председница Александра Марковић, заменик председника Никола Николић и чланови сталног састава: Душан Милетић, Александар Мијајловић, Зоран Шујица, Ђокић Саша, Никола Милић, Анђелковић Срђан заменици чланова сталног састава Богданић Драган, Стефан Вукић, Миловановић Радомир, Тања Алковић.

Седници присуствују и чланови/заменици чланова проширеног састава за избор одборника Скупштине општине Сокобања: Исидор Крстић, Крстивоје Милановић и Славица Миловановић.

Седници не присуствује заменик чланова сталног састава-Марија Милановић и заменик члана проширеног састава Бојан Васић .

Седници присуствује Бојана Ћирић секретар, комисије која води записник и Милена Раденковић-Гаћеша, заменик секретара.

Седницу је отворила и њеним радом руководила председница комисије Александра Марковић, која је утврдила да постоји кворум за пуноважан рад и одлучивање.

Председник комисије je обавестила присутне да је најављена предаја изборне листе ДР МИЛОШ ЈОВАНОВИЋ – НАДА ЗА СОКОБАЊУ – Српска коалиција НАДА - Национално демократска алтернатива – Нова Демократска странка Србије (Нови ДСС) - Покрет обнове Краљевине Србије (ПОКС) – Војислав Михаиловић

У 10:06 часова у просторију велике сали СО Сокобања приступио је Зоран Масловарић са сарадником као овлашћени представник КОАЛИЦИЈЕ НОВА ДЕМОКРАТСКА СТРАНКА СРБИЈЕ - ПОКРЕТ ОБНОВЕ КРАЉЕВИНЕ СРБИЈЕ који је донео изборну листу са документцијом и након упозорења председника Комисије сарадник је напустио седницу, а на истој је остао Масловарић Зоран ради предаје документације.

Председник Комисије је од овлашћеног представника КОАЛИЦИЈЕ НОВА ДЕМОКРАТСКА СТРАНКА СРБИЈЕ – ПОКРЕТ ОБНОВЕ КРАЉЕВИНЕ СРБИЈЕ, Зорана Масловарића у 10:11 часова, преузео изборну листу и пратећу документацију. Изборна листа ДР МИЛОШ ЈОВАНОВИЋ – НАДА ЗА СОКОБАЊУ – Српска коалиција НАДА - Национално демократска алтернатива – Нова Демократска странка Србије (Нови ДСС) - Покрет обнове Краљевине Србије (ПОКС) – Војислав Михаиловић је у два примерка (један враћен подносиоцу) оверена печатом и штамбиљем Изборне комисије и заведена у скраћени деловодник. Констатовано је да је предата следећа документација:

1. Коалициони споразум о заједничком учешћу на изборима за одборнике Скупштине општине Сокобања расписаним за 17. децембар 2023. године у једном примерку у оригиналу УОП- II: 2665-2023 од 13.11.2023. године.
2. Овлашћења за закључење споразума потписане од стране лица чије је лично име садржано у називу односно коалицији
3. једну USB меморију на којој се, према речима подносиоца налазе Образац ЛИОСБ-1/23 и списак бирача Образац ЛИОСБ-4/23,
4. Изјава о коришћењу средстава
5. Образац Изборна листа кандидата за одборнике Скупштине општине Сокобања (Образац ЛИОСБ-1/23) у писменој форми
6. Писмене сагласности сваког кандидата одборника да прихвата да буде кандидат за одборника, на Обрасцу ЛИОСБ-2/23 у 15 примерака;
7. Исправе о очитаној личној карти са микроконтролером (чипом), односно фотокопија личне карте без микроконтролера, за сваког кандидата за одборника у 15 примерака;
8. 206 оверених изјава бирача да подржавају изборну листу, на Обрасцу ЛИОСБ-3/23, по речима овлашћеног подносиоца;
9. Списак бирача који су потписали поднете изјаве да подржавају изборну листу, на Обрасцу ЛИОСБ -4/23, у једном примерку у штампаном облику;

Након тога овлашћени представник је напустио седницу у 10:16 сати, а Комисија је наставила са радом.

Пре утврђивања дневног реда приступило се усвајању записника са претходне седнице.

Председница комисије је ставила је на разматрање записник са XVI седнице Изборне комисије општине Сокобања пошто није било примедби на записник исти је стављен на гласање и једногласно је усвојен са осам (8) „ЗА“ .

Председник комисије предложила је, а комисија једногласно усвојила са 8 (осам) гласова „ЗА“следећи

ДНЕВНИ РЕД

1. Разматрање примљене изборне листе ДР МИЛОШ ЈОВАНОВИЋ – НАДА ЗА СОКОБАЊУ – Српска коалиција НАДА - Национално демократска алтернатива – Нова Демократска странка Србије (Нови ДСС) - Покрет обнове Краљевине Србије (ПОКС) – Војислав Михаиловић, подносиоца изборне листе КОАЛИЦИЈА НОВА ДЕМОКРАТСКА СТРАНКА СРБИЈЕ – ПОКРЕТ ОБНОВЕ КРАЉЕВИНЕ СРБИЈЕ;

2. Одлучивање по изборној листи ДР МИЛОШ ЈОВАНОВИЋ – НАДА ЗА СОКОБАЊУ – Српска коалиција НАДА - Национално демократска алтернатива – Нова Демократска странка Србије (Нови ДСС) - Покрет обнове Краљевине Србије (ПОКС) – Војислав Михаиловић,

подносиоца изборне листе КОАЛИЦИЈА НОВА ДЕМОКРАТСКА СТРАНКА СРБИЈЕ – ПОКРЕТ ОБНОВЕ КРАЉЕВИНЕ СРБИЈЕ.

ТОК СЕДНИЦЕ

1. Комисија је приступила утврђивању чињеничног стања и обради документације.

Комисија је утврдила следеће:

Увидом у Коалициони споразум у једном примерку у оригиналу УОП- II: 2665-2023 од 13.11.2023. године утврђено је да исти садржи све елементе прописане законом. Достављена овлашћења за закључење коалиционог споразума потписана су од стране лица чије је лично име садржано у називу односно садрже све законом предвиђене елементе као и сагласност за употребу личног имена. Затим је утврђено да је изборна листа достављена од стране овлашћеног лица, на прописаном образцу ЛИОСБ-1/23, на изборној листи је 15 кандидата за одборника од којих су међу сваких пет кандидата по редоследу на листи по два кандидата припадника мање заступљеног пола.

Даљим увидом у достављени образац ЛИОСБ-1/23 – Изборна листа кандидата за одборнике утврђено је да је неправилно уписан назив изборне листе односно да исти није у складу са називом наведеним у коалиционом споразуму.

Упоредним прегледом Изборне листе, Сагласности кандидата за одборника и очитаних личних карата утврђено је да за кандидата под редним бројем 6. у обрасцу ЛИОСБ-1/23 поље ЈМБГ не садржи тачне податке, тј. да се подаци из изборне листе не подударају са подацима из очитане личне карте.

Затим је утврђено и да је неправилно попуњен образац ЛИОСБ-2/23 - Сагласности кандидата за одборника за кандидата Љубишу Анђелковића, односно да није исправно уписана адреса пребивалишта.

Неправилно је попуњен и образац ЛИОСБ-2/23 - Сагласности кандидата за одборника за кандидата Андреу Марковић, односно да је нетачно уписан ЈМБГ.

Затим је Комисија приступила провери списка бирача који су подржали изборну листу са паралелном провером изјава бирача да подржавају изборну листу.

Приликом ове провере утврђено је да је поднето укупно 206 изјава бирача.

Изјаве бирача да подржавају изборну листу кандидата за одборнике Скупштине општине Сокобања поднете су на прописаном обрасцу ЛИОСБ-3/23, сложене по азбучном реду презимена. Провером Обрасца ЛИОСБ-3/23 утврђено је да 2 потписане изјаве од стране бирача на образцу ЛИОСБ-3/23 нису формално исправне, (једна изјава бирача не садржи потпис и печат оверивача а у другој није исправно презиме бирача односно разликује се од презимена у личној карти) и то за кандидата под редним бројем 103 и 95.

Увидом у образац ЛИОСБ-4/23 – Списак бирача који својим потписима подржавају изборну листу кандидата за одборнике Скупштине општине Сокобања утврђено је да достављен образац у папирној форми садржи све потребне елементе. Након тога извршен је упоредних преглед достављених изјава и списка бирача.

Затим је раднику Општинске управе задуженом за вођење бирачког списка од стране заменика секретара Милене Раденковић Гаћеше и заменика члана Тање Алковић предата USB меморија ради провере Изборне листе кандидата за одборнике Скупштине општине Сокобања -Образац ЛИОСБ -1/23 и на основу достављеног извештаја радника Општинске управе утврђено је да је укупан број лица на листи 15, да је укупан број прихваћених лица 14 и да је једно лице одбијено.

Радник Општинске управе задужен за вођење бирачког списка извршила је и проверу списка бирача који су својим потписима подржали наведену изборну листу, а након што су изузете две формало неисправне изјаве бирача тако да је провера вршена за 204 лица.

Након извршене провере од стране радника Општинске управе задуженог за вођење бирачког списка достављен је извештај у коме је наведено да је од проверених лица на листи 204, укупан број прихваћених лица износи 198, укупан број одбијених лица 6.

Након напред наведеног утврђено је да у конкрентом случају недостају две валидне изјаве бирача .

У току трајања седнице седници је приступио члан сталног састава Зоран Шујица у 10:56 а члан проширеног састава Исидор Крстић напустио је седницу у 10:57

2. На основу свега напред наведеног, утврђених недостатака Председник Комисије је предложила, а Комисија је једногласно 9 („ЗА“) у 11:18 часова донела

**З А К Љ У Ч А К**

1. **НАЛАЖЕ СЕ** КОАЛИЦИЈИ НОВА ДЕМОКРАТСКА СТРАНКА СРБИЈЕ – ПОКРЕТ ОБНОВЕ КРАЉЕВИНЕ СРБИЈЕ, подносиоцу изборне листе кандидата за одборнике Скупштине општине Сокобања под називом ДР МИЛОШ ЈОВАНОВИЋ – НАДА ЗА СОКОБАЊУ – Српска коалиција НАДА - Национално демократска алтернатива – Нова Демократска странка Србије (Нови ДСС) - Покрет обнове Краљевине Србије (ПОКС) – Војислав Михаиловић да најкасније у року од 48 часова од часа обајављивања овог закључка на веб-презентацији Републичке изборне комисије, отклони утврђене недостатке и то тако што ће:

* доставити измењен образац ЛИОСБ-1/23 – Изборна листа кандидата за одборнике у писаној и електорнској форми и то тако што ће у истој правилно уписати назив изборне листе и тако што ће за кандидата под редним бројем 6. у поље ЈМБГ унети исправан ЈМБГ
* доставити исправно попуњен образaц ЛИОСБ-2/23 - Сагласности кандидата за одборника за кандидата Љубишу Анђелковића и то тако што ће за исто попунити поље место и адреса пребивалишта у складу са подацима из личне карте и изброне листе
* доставити исправно попуњен образaц ЛИОСБ-2/23 - Сагласности кандидата за одборника за кандидата Андреу Марковић и то тако у поље ЈМБГ унети исправан ЈМБГ
* доставити недостајући број оверених Изјава бирача да подржавају изборну листу кандидата за одборнике Скупштине општине Сокобања на образцу ЛИОСБ-3/23, односно две изјаве како би број бирача који подржавају изборну листу био укупно 200.
* доставити у писаној и електронској форми исправно попуњен образац ЛИОСБ-4/23 – Списак бирача који својим потписима подржавају изборну листу кандидата за одборнике Скупштине општине Сокобања и то тако што ће садржати листу свих лица која су потписала образац ЛИОСБ-3/23

1. Ако подносилац Изборне листe не отклони недостаке на које му се указује овим закључком Изборна комисија општине Сокобања ће у року од 24 часа од истека рока за поступање донети решење којим одбија да прогласи поднету изборну листу.
2. Овај Закључак објавити на веб – презентацији Републичке изборне комисије и веб – презентацији општине Сокобања.

Отправак Закључка представља саставни део записника.

Завршено у 11:21 часова

ЗАПИСНИК ВОДИЛА ПРЕДСЕДНИК

Бојана Ћирић, секретар с.р. Александра Марковић с.р.